เอกสารหมายเลข................

**เรื่อง การจัดงานเดิน – วิ่งเฉลิมพระเกียรติ มหกรรมวันมะม่วงส่งออกและของดีสามโก้**

**ประจำปีงบประมาณ 2561**

ด้วยอำเภอสามโก้ ได้กำหนดจัดงานเดิน – วิ่งเฉลิมพระเกียรติ มหกรรมวันมะม่วงส่งออกและของดีสามโก้ ประจำปีงบประมาณ 2561 ระหว่างวันที่ 9 – 11 มีนาคม 2561 ณ วัดสามโก้ หมู่ที่ 5 ตำบลสามโก้ อำเภอสามโก้ จังหวัดอ่างทอง โดยมีวัตถุประสงค์เพื่อแสดงความจงรักภักดี สร้างความสามัคคีปรองดองสมานฉันท์และปกป้องเทิดทูนสถาบัน และเพื่อประชาสัมพันธ์การท่องเที่ยวชุมชน ผลิตผลทางเกษตรมะม่วงส่งออกและของดีสามโก้ คาดว่าจะมีเข้าร่วมกิจกรรมจากทั่วประเทศ ไม่น้อยกว่าจำนวน 1,800 คน

โดยมีกิจกรรม ดังนี้

1. การจัดกิจกรรมเดิน –วิ่ง เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรากูร และนิทรรศการเฉลิมพระเกียรติฯ

2. การออกร้านค้าจำหน่ายม่วงส่งออกและกิ่งพันธ์มะม่วงของเกษตรกร

3. การประกวดม่วงสายพันธุ์ต่างๆ และประกวดพืชผักผลไม้ที่เป็นของดีอำเภอสามโก้

4. การแข่งขันทำข้าวเหนียวมูน แข่งขันยำมะม่วงลีลา แข่งขันกินมะม่วง และนิทรรศการมะม่วง

5. การประกวดเทพีมะม่วงสาวประเภทสอง

6. การประกวดร้องเพลงกิตติศักดิ์ส่วนราชการ อปท. กำนัน ผู้ใหญ่บ้าน และคณะกรรมการหมู่บ้าน

7. การจัดกิจกรรมตลาดย้อนยุค ปี 1970 และจำหน่ายสินค้า OTOP

8. การจัดกิจกรรมร้านกาชาดพาโชคเพื่อหารายได้ช่วยเหลื่อกิจการกิ่งกาชาดอำเภอสามโก้

ในการนี้ อำเภอสามโก้ ขอเรียนเชิญหัวหน้าส่วนราชการระดับจังหวัดทุกท่านให้เกียรติ ในกิจกรรมดังกล่าว

1. วันเสาร์ที่ 10 มีนาคม 2561 เวลา 17.00 น. พิธีเปิดกิจกรรมมหกรรมวันมะม่วงส่งออกและของดีสามโก้

2. วันอาทิตย์ที่ 11 มีนาคม 2561 เวลา 05.20 น. พิธีเปิดงานเดิน –วิ่ง เฉลิมพระเกียรติฯ

นำเรียนที่ประชุมเพื่อโปรดทราบ

**กำหนดการ**  
**จัดงาน เดิน - วิ่ง เฉลิมพระเกียรติ มหกรรมวันมะม่วงส่งออกและของดีสามโก้ ประจำปี 2561  
ระหว่างวันที่ 9 – 11 มีนาคม 2561**  
**ณ วัดสามโก้ หมู่ที่ 5 ตำบลสามโก้ อำเภอสามโก้ จังหวัดอ่างทอง**

\*\*\*\*\*\*\*\*\*\*\*\*\*\*\*\*\*\*\*\*\*

**วันศุกร์ที่ 9 มีนาคม 2561**

เวลา 08.30 น. - ชม ชิม ช็อป สินค้า OTOP, โครงการ 9101 , ตลาดย้อนยุค ปี 1970, คาราวานสินค้าราคาถูก,

มะม่วงส่งออกสายพันธุ์ต่าง ๆ ของดีสามโก้ และผลิตผลทางการ เกษตรอำเภอสามโก้

เวลา 12.30 น. - ส่วนราชการ สถานศึกษา องค์กรปกครองส่วนท้องถิ่น กำนัน ผู้ใหญ่บ้าน ฯลฯ

พร้อมกันบริเวณงาน

เวลา 17.00 น. - ร่วมสนุกกับกิจกรรมการออกร้านกาชาดพาโชค

- ชมการแข่งขันกินมะม่วงส่งออก

- ชมการแสดงนักร้องกิตติมศักดิ์ ส่วนราชการ สถานศึกษา องค์กรปกครองส่วนท้องถิ่น   
 กำนัน ผู้ใหญ่บ้าน และคณะกรรมการหมู่บ้าน (กม.) เนื่องในโอกาสวันคณะกรรมการหมู่บ้าน (กม.)

- ชมการแสดงบนเวทีสาวรำวงย้อนยุค

- เที่ยวชมมหรสพ และชม ชิม ช็อป สินค้าภายในตลอดคืน

**วันเสาร์ที่ 10 มีนาคม 2561**

เวลา 08.30 น. - นักกีฬา ประชาชนทั่วไป ชม ชิม ช็อป สินค้า OTOP, โครงการ 9101 ,   
 คาราวานสินค้าราคาถูก มะม่วงส่งออกสายพันธุ์ต่างๆ ของดีสามโก้ และผลิตผลทางการเกษตร  
 อำเภอสามโก้

เวลา 12.30 น. - ส่วนราชการอำเภอ สถานศึกษา องค์กรปกครองส่วนท้องถิ่น กำนัน ผู้ใหญ่บ้าน ฯลฯ

พร้อมกันบริเวณงานฯ

\* ชมการประกวดมะม่วงส่งออกสามโก้ สายพันธุ์ต่างๆ (น้ำดอกไม้สีทอง, น้ำดอกไม้

เบอร์ ๔ , เขียวเสวย)

\* ชมการประกวดพืชผลทางการเกษตร (กล้วยน้ำว้า , บวมเหลี่ยม , ถั่วฝักยาว)

\* ชมการแข่งขันทำข้าวเหนียวมูนมะม่วง

\* ชมการแข่งขันกินมะม่วงสุก

เวลา 17.0๐ น. - นายวีร์รวุทธ์ ปุตระเศรณี ผู้ว่าราชการจังหวัดอ่างทอง นายกเหล่ากาชาดจังหวัดอ่างทอง

และคณะส่วนราชการจังหวัดเดินทางมาถึงบริเวณงาน และเดินไปยังที่นั่งพัก ณ เต็นท์รับรอง  
 \* ชมการแข่งขันยำมะม่วงลีลา

\* ประธานฯ โชว์ฝีมือยำมะม่วงสามโก้

- ประธาน เดินไปยังแท่นรับการกล่าวรายงาน

- นายอำเภอสามโก้ กล่าวรายงาน

- ประธาน กล่าวเปิดงาน และทำพิธีเปิดงาน

- ประธาน มอบรางวัลการประกวดและแข่งขันประเภทต่าง ๆ ได้แก่ รางวัลการประกวดมะม่วง

สายพันธุ์ต่างๆ /รางวัลการประกวดพืชผลทางการเกษตร / รางวัลการประกวดทำข้าวเหนียวมูน

มะม่วง / รางวัลการแข่งขันกินมะม่วง /รางวัลการแข่งขันยำมะม่วงลีลา

- ประธาน นายกเหล่ากาชาดจังหวัดอ่างทอง หัวหน้าส่วนราชการจังหวัด และอำเภอเดินเยี่ยมชม

นิทรรศการเฉลิมพระเกียรติฯ , เต็นท์ร้านจำหน่ายมะม่วงส่งออกสามโก้ , ร้านค้าจำหน่าย

สินค้า OTOP , โครงการ 9101 , ร้านกิ่งกาชาดพาโชค , ตลาดย้อนยุค ปี 1970  
 (ยามเย็น) (รับประทานอาหาร ณ ตลาดย้อนยุค 1970 (ยามเย็น))

/- เวลา ...

-2-

เวลา 19.00 น. - ประธาน นายกเหล่ากาชาดจังหวัดอ่างทอง หัวหน้าส่วนราชการจังหวัด และอำเภอ   
 เดินไปยังบริเวณเวทีกลางอีกครั้งเพื่อรับชมการประกวดเทพีมะม่วงสาวประเภทสองสามโก้

*(Miss Mango Samko Beauty Boy 2018)*

- ชมการแสดงบนเวที (การแสดงของนักเรียนกลุ่มโรงเรียนสามโก้ / และโรงเรียนสามโก้วิทยาคม)

- ประกาศผลการประกวด และมอบรางวัลเทพีมะม่วงสาวประเภทสองสามโก้

*(Miss Mango Samko Beauty* *Boy 2018*)

- เสร็จพิธี

**วันอาทิตย์ที่ 11 มีนาคม 2561**

เวลา 04.00 น. - ลงทะเบียนนักกีฬา และผู้ร่วมงานเดิน-วิ่งเฉลิมพระเกียรติฯ

เวลา 04.10 น. - นักกีฬา และผู้ร่วมงานเดิน-วิ่งเฉลิมพระเกียรติฯ พร้อมกันบริเวณหน้าเวทีกลาง หน้าป้ายจุดรวมพล  
 \*  กลุ่มนักวิ่ง mini marathon ระยะทาง 10.5 กิโลเมตร (ลูกโป่งสีแดง)   
 \*  กลุ่มนักวิ่ง funrun ระยะทาง 5 กิโลเมตร (ลูกโป่งสีเขียว)

\*  กลุ่มเดิน - วิ่ง ระยะทาง 3 กิโลเมตร (ลูกโป่งสีน้ำเงิน)

\* กลุ่มนักวิ่งแฟนซีมีทุกระยะ

เวลา 05.00 น.      - อบอุ่นร่างกายด้วยการเต้นแอโรบิค (เวลา 10 - 15 นาที)

เวลา 05.20 น.      - นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธานในพิธี เดินทางมาถึง

บริเวณงาน (เปิดเพลงมหาฤกษ์) / นั่งพัก ณ เต็นท์รับรอง

- ประธานเดินขึ้นเวทีไปยังโต๊ะหมู่ / ถวายความเคารพพระบรมฉายาลักษณ์ / เปิดกรวยดอกไม้

- นางสาวเบญจวรรณ ฟักแก้ว นายอำเภอสามโก้ กล่าวรายงาน

- ประธานกล่าวถวายราชสดุดีเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร และกล่าวเปิดงาน

- บรรเลงเพลงสรรเสริญพระบารมี

- ประธานในพิธีลงจากเวทีไปยังซุ้มปล่อยตัว / ถ่ายรูปร่วมกับนักกีฬาหน้าจุดปล่อยตัว

- เจ้าหน้าที่ทีมก้าวฯ รับรายงานตัว (check in) / จัดขบวนกลุ่มนักเดิน – วิ่ง เดินไปยังถนนจุด

ปล่อยตัว เข้าจุดเริ่มต้น (start) ทีละประเภทตามเวลาที่กำหนด

เวลา 05.45 น.    - ประธานกดแตรลมให้สัญญาณปล่อยตัวนักกีฬาวิ่ง mini marathon ระยะทาง 10.5 กิโลเมตร

เวลา 06.00น.      - ประธานกดแตรลมให้สัญญาณปล่อยตัวนักกีฬาวิ่ง funrun ระยะทาง 5 กิโลเมตร  
เวลา 06.15 น.   - ประธานกดแตรลมให้สัญญาณปล่อยตัวกลุ่มเดิน – วิ่ง ระยะทาง 3 กิโลเมตร   
เวลา 07.30น.    - กลุ่มนักกีฬาวิ่งเข้าสู่เส้นชัย (Finish) รับเหรียญที่ระลึก (ทุกระยะ) / คล้องบัตรลำดับรับถ้วยรางวัล

- นักกีฬาเดิน-วิ่ง รับประทานอาหารเช้า

- ลงทะเบียนนักกีฬาที่ได้รับถ้วยรางวัล และนักวิ่งแฟนซี

- พิธีมอบถ้วยรางวัลนักกีฬารุ่นต่าง ๆ

- ชม ชิม ช็อป สินค้า OTOP, โครงการ 9101 , ตลาดย้อนยุค ปี 1970 (ยามเช้า) , คาราวานสินค้าราคาถูก, มะม่วงส่งออกสายพันธุ์ต่างๆ , ผลิตผลทางการเกษตรอำเภอสามโก้ ในงานมหกรรมวันมะม่วง ส่งออกและของดีสามโก้ , - เที่ยวชมมหรสพต่าง

เวลา 22.00 น. - เสร็จสิ้นการจัดกิจกรรมเดิน –วิ่ง เฉลิมพระเกียรติ มหกรรมวันมะม่วงส่งออกและของดีสามโก้

\*\*\*\*\*\*\*\*\*\*\*\*\*\*\*\*\*\*\*\*\*\*\*

**หมายเหตุ** 1. กำหนดการอาจมีการเปลี่ยนแปลงได้ตามความเหมาะสม

2. การแต่งกาย : - วันที่ 10 มี.ค. 61 เวลา 17.00 น. แต่งกาย : ชุดย้อนยุคในปี 1970 /เสื้อลายดอก/ชุดสุภาพ

-วันที่ 11 มี.ค. 61 เวลา 05.20 น. แต่งกาย : ชุดกีฬาเดิน-วิ่ง ใส่เสื้อที่สมัครวิ่ง /เสื้อสีเหลือง